erhwenkuo/poetry-chinese-zhtw huggingface dataset:
同呂判官從哥舒大夫破洪濟城回登積石軍多福七級浮圖
作者：高適（唐）

塞口連濁河，轅門對山寺。寧知鞍馬上，獨有登臨事。七級淩太清，千崖列蒼翠。飄飄方寓目，想像見深意。高興殊未平，涼風颯然至。拔城陣雲合，轉旆胡星墜。大將何英靈，官軍動天地。君懷生羽翼，本欲附騏驥。款段苦不前，青冥信難致。一歌陽春後，三歎終自愧。
三君詠：魏鄭公
作者：高適（唐）

鄭公經綸日，隋氏風塵昏。濟代取高位，逢時敢直言。道光先帝業，義激舊君恩。寂寞臥龍處，英靈千載魂。
三君詠：郭代公
作者：高適（唐）

代公實英邁，津涯浩難識。擁兵抗矯徵，仗節歸有德。縱橫負才智，顧盼安社稷。流落勿重陳，懷哉為淒惻。
三君詠：狄梁公
作者：高適（唐）

梁公乃貞固，勳烈垂竹帛。昌言太后朝，潛運儲君策。待賢開相府，共理登方伯。至今青雲人，猶是門下客。
宓公琴臺詩三首
作者：高適（唐）

宓子昔為政，鳴琴登此臺。琴和人亦閑，千載稱其才。臨眺忽悽愴，人琴安在哉。悠悠此天壤，唯有頌聲來。邦伯感遺事，慨然建琴堂。乃知靜者心，千載猶相望。入室想其人，出門何茫茫。唯見白雲合，東臨鄒魯鄉。皤皤邑中老，自誇邑中理。何必升君堂，然後知君美。開門無犬吠，早臥常晏起。昔人不忍欺，今我還複爾。
李雲南征蠻詩
作者：高適（唐）

聖人赫斯怒，詔伐西南戎。肅穆廟堂上，深沉節制雄。遂令感激士，得建非常功。料死不料敵，顧恩甯顧終。鼓行天海外，轉戰蠻夷中。梯巘近高鳥，穿林經毒蟲。鬼門無歸客，北戶多南風。蜂蠆隔萬裡，雲雷隨九攻。長驅大浪破，急擊群山空。餉道忽已遠，懸軍垂欲窮。精誠動白日，憤薄連蒼穹。野食掘田鼠，晡餐兼僰僮。收兵列亭堠，拓地彌西東。臨事恥苟免，履危能飭躬。將星獨照耀，邊色何溟濛。瀘水夜可涉，交州今始通。歸來長安道，召見甘泉宮。廉藺若未死，孫吳知暗同。相逢論意氣，慷慨謝深衷。
題尉遲將軍新廟
作者：高適（唐）

周室既板蕩，賊臣立嬰兒。將軍獨激昂，誓欲酬恩私。孤城日無援，高節終可悲。家國共淪亡，精魂空在斯。沉沉積冤氣，寂寂無人知。良牧懷深仁，與君建明祠。父子俱血食，軒車每逶迤。我來薦蘋蘩，感歎興此詞。晨光上階闥，殺氣翻旌旗。明明幽冥理，至誠信莫欺。唯夫二千石，多慶方自茲。
觀李九少府翥樹宓子賤神祠碑
作者：高適（唐）

吾友吏茲邑，亦嘗懷宓公。安知夢寐間，忽與精靈通。一見興永歎，再來激深衷。賓從何逶迤，二十四老翁。於焉建層碑，突兀長林東。作者無愧色，行人感遺風。坐令高岸盡，獨對秋山空。片石勿謂輕，斯言固難窮。龍盤色絲外，鵲顧偃波中。形勝駐群目，堅貞指蒼穹。我非王仲宣，去矣徒發蒙。
同觀陳十六史興碑
作者：高適（唐）

荊衡氣偏秀，江漢流不歇。此地多精靈，有時生才傑。伊人今獨步，逸思能間發。永懷掩風騷，千載常矻矻。新碑亦崔嵬，佳句懸日月。則是刊石經，終然繼檮杌。我來觀雅制，慷慨變毛髮。季主盡荒淫，前王徒貽厥。東周既削弱，兩漢更淪沒。西晉何披猖，五胡相唐突。作歌乃彰善，比物仍惡訐。感歎將謂誰，對之空咄咄。
宋中十首
作者：高適（唐）

梁王昔全盛，賓客複多才。悠悠一千年，陳跡唯高臺。寂寞向秋草，悲風千里來。朝臨孟諸上，忽見芒碭間。赤帝終已矣，白雲長不還。時清更何有，禾黍遍空山。景公德何廣，臨變莫能欺。三請皆不忍，妖星終自移。君心本如此，天道豈無知。梁苑白日暮，梁山秋草時。君王不可見，修竹令人悲。九月桑葉盡，寒風鳴樹枝。登高臨舊國，懷古對窮秋。落日鴻雁度，寒城砧杵愁。昔賢不復有，行矣莫淹留。出門望終古，獨立悲且歌。憶昔魯仲尼，淒淒此經過。眾人不可向，伐樹將如何。逍遙漆園吏，冥沒不知年。世事浮雲外，閒居大道邊。古來同一馬，今我亦忘筌。五霸遞征伐，宋人無戰功。解圍幸奇說，易子傷吾衷。唯見盧門外，蕭條多轉蓬。常愛宓子賤，鳴琴能自親。邑中靜無事，豈不由其身。何意千年後，寂寞無此人。閼伯去已久，高丘臨道傍。人皆有兄弟，爾獨為參商。終古猶如此。而今安可量。
薊中作
作者：高適（唐）

策馬自沙漠，長驅登塞垣。邊城何蕭條，白日黃雲昏。一到徵戰處，每愁胡虜翻。豈無安邊書，諸將已承恩。惆悵孫吳事，歸來獨閉門。
自淇涉黃河途中作十三首
作者：高適（唐）

川上常極目，世情今已閑。去帆帶落日，徵路隨長山。親友若雲霄，可望不可攀。於茲任所愜，浩蕩風波間。清晨泛中流，羽族滿汀渚。黃鵠何處來，昂藏寡儔侶。飛鳴無人見，飲啄豈得所。雲漢爾固知，胡為不輕舉。野人頭盡白，與我忽相訪。手持青竹竿，日暮淇水上。雖老美容色，雖貧亦閑放。釣魚三十年，中心無所向。南登滑臺上，卻望河淇間。竹樹夾流水，孤城對遠山。念茲川路闊，羨爾沙鷗閑。長想別離處，猶無音信還。東入黃河水，茫茫泛紆直。北望太行山，峨峨半天色。山河相映帶，深淺未可測。自昔有賢才，相逢不相識。秋日登滑臺，臺高秋已暮。獨行既未愜，懷土悵無趣。晉宋何蕭條，羌胡散馳鶩。當時無戰略，此地即邊戍。兵革徒自勤，山河孰雲固。乘閑喜臨眺，感物傷遊寓。惆悵落日前，飄颻遠帆處。北風吹萬裡，南雁不知數。歸意方浩然，雲沙更回互。亂流自茲遠，倚楫時一望。遙見楚漢城，崔嵬高山上。天道昔未測，人心無所向。屠釣稱侯王，龍蛇爭霸王。緬懷多殺戮，顧此生慘愴。聖代休甲兵，吾其得閒放。茲川方悠邈，雲沙無前後。古堰對河壖，長林出淇口。獨行非吾意，東向日已久。憂來誰得知，且酌尊中酒。朝從北岸來，泊船南河滸。試共野人言，深覺農夫苦。去秋雖薄熟，今夏猶未雨。耕耘日勤勞，租稅兼舄鹵。園蔬空寥落，產業不足數。尚有獻芹心，無因見明主。茫茫濁河注，懷古臨河濱。禹功本豁達，漢跡方因循。坎德昔滂沱，馮夷胡不仁。激潏陵堤防，東郡多悲辛。天子忽驚悼，從官皆負薪。畚築豈無謀，祈禱如有神。宣房今安在，高岸空嶙峋。我行倦風湍，輟棹將問津。空傳歌瓠子，感慨獨愁人。孟夏桑葉肥，穠陰夾長津。蠶農有時節，田野無閒人。臨水狎漁樵，望山懷隱淪。誰能去京洛，憔悴對風塵。朝景入平川，川長複垂柳。遙看魏公墓，突兀前山後。憶昔大業時，群雄角奔走。伊人何電邁，獨立風塵首。傳檄舉敖倉，擁兵屯洛口。連營一百萬，六合如可有。方項終比肩，亂隋將假手。力爭固難恃，驕戰曷能久。若使學蕭曹，功名當不朽。皤皤河濱叟，相遇似有恥。輟榜聊問之，答言盡終始。一生雖貧賤，九十年未死。且喜對兒孫，彌慚遠城市。結廬黃河曲，垂釣長河裡。漫漫望雲沙，蕭條聽風水。所思強飯食，永願在鄉裡。萬事吾不知，其心只如此。
宋中遇陳二
作者：高適（唐）

常忝鮑叔義，所期王佐才。如何守苦節，獨此無良媒。離別十年外，飄颻千里來。安知罷官後，惟見柴門開。窮巷隱東郭，高堂詠南陔。籬根長花草，井上生莓苔。伊昔望霄漢，於今倦蒿萊。男兒命未達，且盡手中杯。
宋中遇劉書記有別
作者：高適（唐）

何代無秀士，高門生此才。森然睹毛髮，若見河山來。幾載困常調，一朝時運催。白身謁明主，待詔登雲臺。相逢梁宋間，與我醉蒿萊。寒楚眇千里，雪天晝不開。末路終離別，不能強悲哀。男兒爭富貴，勸爾莫遲回。
魯郡途中遇徐十八錄事
作者：高適（唐）

誰謂嵩潁客，遂經鄒魯鄉。前臨少昊墟，始覺東蒙長。獨行豈吾心，懷古激中腸。聖人久已矣，遊夏遙相望。裴回野澤間，左右多悲傷。日出見闕裡，川平知汶陽。弱冠負高節，十年思自強。終然不得意，去去任行藏。
遇沖和先生
作者：高適（唐）

沖和生何代，或謂遊東溟。三命謁金殿，一言拜銀青。自雲多方術，往往通神靈。萬乘親問道，六宮無敢聽。昔去限霄漢，今來睹儀形。頭戴鶡鳥冠，手搖白鶴翎。終日飲醇酒，不醉複不醒。常憶雞鳴山，每誦西升經。拊背念離別，依然出戶庭。莫見今如此，曾為一客星。
魯西至東平
作者：高適（唐）

沙岸拍不定，石橋水橫流。問津見魯俗，懷古傷家丘。寥落千載後，空傳褒聖侯。
東平路作三首
作者：高適（唐）

南圖適不就，東走豈吾心。索索涼風動，行行秋水深。蟬鳴木葉落，茲夕更愁霖。明時好畫策，動欲幹王公。今日無成事，依依親老農。扁舟向何處，吾愛汶陽中。清曠涼夜月，裴回孤客舟。渺然風波上，獨愛前山秋。秋至複搖落，空令行者愁。
東平路中遇大水
作者：高適（唐）

天災自古有，昏墊彌今秋。霖霪溢川原，澒洞涵田疇。指途適汶陽，掛席經蘆洲。永望齊魯郊，白雲何悠悠。傍沿鉅野澤，大水縱橫流。蟲蛇擁獨樹，麋鹿奔行舟。稼穡隨波瀾，西成不可求。室居相枕藉，蛙黽聲啾啾。仍憐穴蟻漂，益羨雲禽遊。農夫無倚著，野老生殷憂。聖主當深仁，廟堂運良籌。倉廩終爾給，田租應罷收。我心胡鬱陶，徵旅亦悲愁。縱懷濟時策，誰肯論吾謀。
登壟
作者：高適（唐）

壟頭遠行客，壟上分流水。流水無盡期，行人未雲已。淺才登一命，孤劍通萬裡。豈不思故鄉，從來感知己。
苦雪四首
作者：高適（唐）

二月猶北風，天陰雪冥冥。寥落一室中，悵然慚百齡。苦愁正如此，門柳複青青。惠連發清興，袁安念高臥。餘故非斯人，為性兼懶惰。賴茲尊中酒，終日聊自過。濛濛灑平陸，淅瀝至幽居。且喜潤群物，焉能悲鬥儲。故交久不見，鳥雀投吾廬。孰雲久閑曠，本自保知寡。窮巷獨無成，春條只盈把。安能羨鵬舉，且欲歌牛下。乃知古時人，亦有如我者。
哭單父梁九少府
作者：高適（唐）

開篋淚沾臆，見君前日書。夜臺今寂寞，獨是子雲居。疇昔探雲奇，登臨賦山水。同舟南浦下，望月西江裡。契闊多別離，綢繆到生死。九原即何處，萬事皆如此。晉山徒峨峨，斯人已冥冥。常時祿且薄，歿後家複貧。妻子在遠道，弟兄無一人。十上多苦辛，一官恆自哂。青雲將可致，白日忽先盡。唯有身後名，空留無遠近。
哭裴少府
作者：高適（唐）

世人誰不死，嗟君非生慮。扶病適到官，田園在何處。公才群吏感，葬事他人助。餘亦未識君，深悲哭君去。
杜鵑
作者：杜甫（唐）

西川有杜鵑，東川無杜鵑。涪萬無杜鵑，雲安有杜鵑。我昔遊錦城，結廬錦水邊。有竹一頃餘，喬木上參天。杜鵑暮春至，哀哀叫其間。我見常再拜，重是古帝魂。生子百鳥巢，百鳥不敢嗔。仍為喂其子，禮若奉至尊。鴻雁及羔羊，有禮太古前。行飛與跪乳，識序如知恩。聖賢古法則，付與後世傳。君看禽鳥情，猶解事杜鵑。今忽暮春間，值我病經年。身病不能拜，淚下如迸泉。
客居
作者：杜甫（唐）

客居所居堂，前江後山根。下塹萬尋岸，蒼濤鬱飛翻。蔥青眾木梢，邪豎雜石痕。子規晝夜啼，壯士斂精魂。峽開四千裡，水合數百源。人虎相半居，相傷終兩存。蜀麻久不來，吳鹽擁荊門。西南失大將，商旅自星奔。今又降元戎，已聞動行軒。舟子候利涉，亦憑節制尊。我在路中央，生理不得論。臥愁病腳廢，徐步視小園。短畦帶碧草，悵望思王孫。鳳隨其皇去，籬雀暮喧繁。覽物想故國，十年別荒村。日暮歸幾翼，北林空自昏。安得覆八溟，為君洗乾坤。稷契易為力，犬戎何足吞。儒生老無成，臣子憂四番。篋中有舊筆，情至時複援。
客堂
作者：杜甫（唐）

憶昨離少城，而今異楚蜀。舍舟複深山，窅窕一林麓。棲泊雲安縣，消中內相毒。舊疾甘載來，衰年得無足。死為殊方鬼，頭白免短促。老馬終望雲，南雁意在北。別家長兒女，欲起慚筋力。客堂序節改，具物對羈束。石暄蕨芽紫，渚秀蘆筍綠。巴鶯紛未稀，徼麥早向熟。悠悠日動江，漠漠春辭木。臺郎選才俊，自顧亦已極。前輩聲名人，埋沒何所得。居然綰章紱，受性本幽獨。平生憩息地，必種數竿竹。事業只濁醪，營葺但草屋。上公有記者，累奏資薄祿。主憂豈濟時，身遠彌曠職。循文廟算正，獻可天衢直。尚想趨朝廷，毫髮裨社稷。形骸今若是，進退委行色。
石研詩
作者：杜甫（唐）

平公今詩伯，秀髮吾所羨。奉使三峽中，長嘯得石研。巨璞禹鑿餘，異狀君獨見。其滑乃波濤，其光或雷電。聯坳各盡墨，多水遞隱現。揮灑容數人，十手可對面。比公頭上冠，貞質未為賤。當公賦佳句，況得終清宴。公含起草姿，不遠明光殿。致於丹青地，知汝隨顧眄。
水閣朝霽，奉簡嚴雲安
作者：杜甫（唐）

東城抱春岑，江閣鄰石面。崔嵬晨雲白，朝旭射芳甸。雨檻臥花叢，風床展書卷。鉤簾宿鷺起，丸藥流鶯囀。呼婢取酒壺，續兒誦文選。晚交嚴明府，矧此數相見。
贈鄭十八賁
作者：杜甫（唐）

溫溫士君子，令我懷抱盡。靈芝冠眾芳，安得闕親近。遭亂意不歸，竄身跡非隱。細人尚姑息，吾子色愈謹。高懷見物理，識者安肯哂。卑飛欲何待，捷徑應未忍。示我百篇文，詩家一標準。羈離交屈宋，牢落值顏閔。水陸迷畏途，藥餌駐修軫。古人日以遠，青史字不泯。步趾詠唐虞，追隨飯葵堇。數杯資好事，異味煩縣尹。心雖在朝謁，力與願矛盾。抱病排金門，衰容豈為敏。
三韻三篇
作者：杜甫（唐）

高馬勿唾面，長魚無損鱗。辱馬馬毛焦，困魚魚有神。君看磊落士，不肯易其身。蕩蕩萬斛船，影若揚白虹。起檣必椎牛，掛席集眾功。自非風動天，莫置大水中。烈士惡多門，小人自同調。名利苟可取，殺身傍權要。何當官曹清，爾輩堪一笑。
青絲
作者：杜甫（唐）

青絲白馬誰家子，粗豪且逐風塵起。不聞漢主放妃嬪，未如面縛歸金闕，萬一皇恩下玉墀。
近聞
作者：杜甫（唐）

近聞犬戎遠遁逃，牧馬不敢侵臨洮。渭水逶迤白日淨，似聞贊普更求親，舅甥和好應難棄。
蠶谷行
作者：杜甫（唐）

天下郡國向萬城，無有一城無甲兵。焉得鑄甲作農器，
折檻行
作者：杜甫（唐）

嗚呼房魏不復見，秦王學士時難羨。青衿胄子困泥塗，婁公不語宋公語，尚憶先皇容直臣。
引水
作者：杜甫（唐）

月峽瞿塘雲作頂，亂石崢嶸俗無井。雲安酤水奴僕悲，人生留滯生理難，鬥水何直百憂寬。
古柏行
作者：杜甫（唐）

孔明廟前有老柏，柯如青銅根如石。霜皮溜雨四十圍，雲來氣接巫峽長，月出寒通雪山白。憶昨路繞錦亭東，落落盤踞雖得地，冥冥孤高多烈風。扶持自是神明力，不露文章世已驚，未辭翦伐誰能送。苦心豈免容螻蟻，
縛雞行
作者：杜甫（唐）

小奴縛雞向市賣，雞被縛急相喧爭。家中厭雞食蟲蟻，雞蟲得失無了時，注目寒江倚山閣。
負薪行
作者：杜甫（唐）

夔州處女發半華，四十五十無夫家。更遭喪亂嫁不售，十猶八九負薪歸，賣薪得錢應供給。至老雙鬟只垂頸，面妝首飾雜啼痕，地褊衣寒困石根。若道巫山女粗醜，
最能行
作者：杜甫（唐）

峽中丈夫絕輕死，少在公門多在水。富豪有錢駕大舸，欹帆側柁入波濤，撇漩捎濆無險阻。朝發白帝暮江陵，此鄉之人氣量窄，誤競南風疏北客。若道土無英俊才，
寄裴施州
作者：杜甫（唐）

廊廟之具裴施州，宿昔一逢無此流。金鐘大鏞在東序，堯有四嶽明至理，漢二千石真分憂。幾度寄書白鹽北，紫衣使者辭複命，再拜故人謝佳政。將老已失子孫憂，
鄭典設自施州歸
作者：杜甫（唐）

吾憐滎陽秀，冒暑初有適。名賢慎所出，不肯妄行役。旅茲殊俗遠，竟以屢空迫。南謁裴施州，氣合無險僻。攀援懸根木，登頓入天石。青山自一川，城郭洗憂戚。聽子話此邦，令我心悅懌。其俗則純樸，不知有主客。溫溫諸侯門，禮亦如古昔。敕廚倍常羞，杯盤頗狼藉。時雖屬喪亂，事貴賞匹敵。中宵愜良會，裴鄭非遠戚。群書一萬卷，博涉供務隙。他日辱銀鉤，森疏見矛戟。倒屣喜旋歸，畫地求所曆。乃聞風土質，又重田疇闢。刺史似寇恂，列郡宜競惜。北風吹瘴癘，羸老思散策。渚拂蒹葭塞，嶠穿蘿蔦冪。此身仗兒僕，高興潛有激。孟冬方首路，強飯取崖壁。歎爾疲駑駘，汗溝血不赤。終然備外飾，駕馭何所益。我有平肩輿，前途猶準的。翩翩入鳥道，庶脫蹉跌厄。
柴門
作者：杜甫（唐）

孤舟登瀼西，回首望兩崖。東城乾旱天，其氣如焚柴。長影沒窈窕，餘光散唅呀。大江蟠嵌根，歸海成一家。下沖割坤軸，竦壁攢鏌鋣。蕭颯灑秋色，氛昏霾日車。峽門自此始，最窄容浮查。禹功翊造化，疏鑿就欹斜。巨渠決太古，眾水為長蛇。風煙渺吳蜀，舟楫通鹽麻。我今遠遊子，飄轉混泥沙。萬物附本性，約身不願奢。茅棟蓋一床，清池有餘花。濁醪與脫粟，在眼無諮嗟。山荒人民少，地僻日夕佳。貧病固其常，富貴任生涯。老於干戈際，宅幸蓬蓽遮。石亂上雲氣，杉清延月華。賞妍又分外，理愜夫何誇。足了垂白年，敢居高士差。書此豁平昔，回首猶暮霞。
貽華陽柳少府
作者：杜甫（唐）

系馬喬木間，問人野寺門。柳侯披衣笑，見我顏色溫。並坐石下堂，俯視大江奔。火雲洗月露，絕壁上朝暾。自非曉相訪，觸熱生病根。南方六七月，出入異中原。老少多暍死，汗逾水漿翻。俊才得之子，筋力不辭煩。指揮當世事，語及戎馬存。涕淚濺我裳，悲氣排帝閽。鬱陶抱長策，義仗知者論。吾衰臥江漢，但愧識璵璠。文章一小技，於道未為尊。起予幸斑白，因是托子孫。俱客古信州，結廬依毀垣。相去四五裡，徑微山葉繁。時危挹佳士，況免軍旅喧。醉從趙女舞，歌鼓秦人盆。子壯顧我傷，我歡兼淚痕。餘生如過鳥，故里今空村。
雷
作者：杜甫（唐）

大旱山嶽燋，密雲複無雨。南方瘴癘地，罹此農事苦。封內必舞雩，峽中喧擊鼓。真龍竟寂寞，土梗空俯僂。籲嗟公私病，稅斂缺不補。故老仰面啼，瘡痍向誰數。暴尪或前聞，鞭巫非稽古。請先偃甲兵，處分聽人主。萬邦但各業，一物休盡取。水旱其數然，堯湯免親睹。上天鑠金石，群盜亂豺虎。二者存一端，愆陽不猶愈。昨宵殷其雷，風過齊萬弩。複吹霾翳散，虛覺神靈聚。氣暍腸胃融，汗滋衣裳汙。吾衰尤拙計，失望築場圃。
火
作者：杜甫（唐）

楚山經月火，大旱則斯舉。舊俗燒蛟龍，驚惶致雷雨。爆嵌魑魅泣，崩凍嵐陰昈。羅落沸百泓，根源皆萬古。青林一灰燼，雲氣無處所。入夜殊赫然，新秋照牛女。風吹巨焰作，河棹騰煙柱。勢俗焚昆侖，光彌焮洲渚。腥至焦長蛇，聲吼纏猛虎。神物已高飛，不見石與土。爾寧要謗讟，憑此近熒侮。薄關長吏憂，甚昧至精主。遠遷誰撲滅，將恐及環堵。流汗臥江亭，更深氣如縷。
七月三日亭午已後較熱退晚加小涼穩睡有詩因論壯年樂事戲呈元二十一曹長
作者：杜甫（唐）

今茲商用事，餘熱亦已末。衰年旅炎方，生意從此活。亭午減汗流，北鄰耐人聒。晚風爽烏匼，筋力蘇摧折。閉目逾十旬，大江不止渴。退藏恨雨師，健步聞旱魃。園蔬抱金玉，無以供採掇。密雲雖聚散，徂暑終衰歇。前聖慎焚巫，武王親救暍。陰陽相主客，時序遞迴斡。灑落唯清秋，昏霾一空闊。蕭蕭紫塞雁，南向欲行列。欻思紅顏日，霜露凍階闥。胡馬挾雕弓，鳴弦不虛發。長鈚逐狡兔，突羽當滿月。惆悵白頭吟，蕭條遊俠窟。臨軒望山閣，縹緲安可越。高人煉丹砂，未念將朽骨。少壯跡頗疏，歡樂曾倏忽。杖藜風塵際，老醜難翦拂。吾子得神仙，本是池中物。賤夫美一睡，煩促嬰詞筆。
牽牛織女
作者：杜甫（唐）

牽牛出河西，織女處其東。萬古永相望，七夕誰見同。神光意難候，此事終蒙朧。颯然精靈合，何必秋遂通。亭亭新妝立，龍駕具曾空。世人亦為爾，祈請走兒童。稱家隨豐儉，白屋達公宮。膳夫翊堂殿，鳴玉淒房櫳。曝衣遍天下，曳月揚微風。蛛絲小人態，曲綴瓜果中。初筵裛重露，日出甘所終。嗟汝未嫁女，秉心鬱忡忡。防身動如律，竭力機杼中。雖無姑舅事，敢昧織作功。明明君臣契，咫尺或未容。義無棄禮法，恩始夫婦恭。小大有佳期，戒之在至公。方圓苟齟齬，丈夫多英雄。
毒熱寄簡崔評事十六弟
作者：杜甫（唐）

大暑運金氣，荊揚不知秋。林下有塌翼，水中無行舟。千室但掃地，閉關人事休。老夫轉不樂，旅次兼百憂。蝮蛇暮偃蹇，空床難暗投。炎宵惡明燭，況乃懷舊丘。開襟仰內弟，執熱露白頭。束帶負芒刺，接居成阻修。何當清霜飛，會子臨江樓。載聞大易義，諷興詩家流。蘊藉異時輩，檢身非苟求。皇皇使臣體，信是德業優。楚材擇杞梓，漢苑歸驊騮。短章達我心，理為識者籌。
殿中楊監見示張旭草書圖
作者：杜甫（唐）

斯人已雲亡，草聖秘難得。及茲煩見示，滿目一淒惻。悲風生微綃，萬裡起古色。鏘鏘鳴玉動，落落群松直。連山蟠其間，溟漲與筆力。有練實先書，臨池真盡墨。俊拔為之主，暮年思轉極。未知張王后，誰並百代則。嗚呼東吳精，逸氣感清識。楊公拂篋笥，舒捲忘寢食。念昔揮毫端，不獨觀酒德。
楊監又出畫鷹十二扇
作者：杜甫（唐）

近時馮紹正，能畫鷙鳥樣。明公出此圖，無乃傳其狀。殊姿各獨立，清絕心有向。疾禁千里馬，氣敵萬人將。憶昔驪山宮，冬移含元仗。天寒大羽獵，此物神俱王。當時無凡材，百中皆用壯。粉墨形似間，識者一惆悵。干戈少暇日，真骨老崖嶂。為君除狡兔，會是翻韝上。
送殿中楊監赴蜀見相公
作者：杜甫（唐）

去水絕還波，洩雲無定姿。人生在世間，聚散亦暫時。離別重相逢，偶然豈定期。送子清秋暮，風物長年悲。豪俊貴勳業，邦家頻出師。相公鎮梁益，軍事無孑遺。解榻再見今，用才複擇誰。況子已高位，為郡得固辭。難拒供給費，慎哀漁奪私。干戈未甚息，紀綱正所持。泛舟巨石橫，登陸草露滋。山門日易久，當念居者思。
贈李十五丈別
作者：杜甫（唐）

峽人鳥獸居，其室附層顛。下臨不測江，中有萬裡船。多病紛倚薄，少留改歲年。絕域誰慰懷，開顏喜名賢。孤陋忝末親，等級敢比肩。人生意頗合，相與襟袂連。一日兩遣僕，三日一共筵。揚論展寸心，壯筆過飛泉。玄成美價存，子山舊業傳。不聞八尺軀，常受眾目憐。且為辛苦行，蓋被生事牽。北迴白帝棹，南入黔陽天。汧公制方隅，迥出諸侯先。封內如太古，時危獨蕭然。清高金莖露，正直朱絲弦。昔在堯四嶽，今之黃潁川。於邁恨不同，所思無由宣。山深水增波，解榻秋露懸。客遊雖雲久，主要月再圓。晨集風渚亭，醉操雲嶠篇。丈夫貴知己，歡罷念歸旋。
西閣曝日
作者：杜甫（唐）

凜冽倦玄冬，負暄嗜飛閣。羲和流德澤，顓頊愧倚薄。毛髮具自和，肌膚潛沃若。太陽信深仁，衰氣欻有託。欹傾煩注眼，容易收病腳。流離木杪猿，翩躚山顛鶴。用知苦聚散，哀樂日已作。即事會賦詩，人生忽如昨。古來遭喪亂，賢聖盡蕭索。胡為將暮年，憂世心力弱。
課伐木
作者：杜甫（唐）

長夏無所為，客居課奴僕。清晨飯其腹，持斧入白穀。青冥曾巔後，十裡斬陰木。人肩四根已，亭午下山麓。尚聞丁丁聲，功課日各足。蒼皮成委積，素節相照燭。藉汝跨小籬，當仗苦虛竹。空荒咆熊羆，乳獸待人肉。不示知禁情，豈惟干戈哭。城中賢府主，處貴如白屋。蕭蕭理體淨，蜂蠆不敢毒。虎穴連裡閭，堤防舊風俗。泊舟滄江岸，久客慎所觸。舍西崖嶠壯，雷雨蔚含蓄。牆宇資屢修，衰年怯幽獨。爾曹輕執熱，為我忍煩促。秋光近青岑，季月當泛菊。報之以微寒，共給酒一斛。
園人送瓜
作者：杜甫（唐）

江間雖炎瘴，瓜熟亦不早。柏公鎮夔國，滯務茲一掃。食新先戰士，共少及溪老。傾筐蒲鴿青，滿眼顏色好。竹竿接嵌竇，引注來鳥道。沈浮亂水玉，愛惜如芝草。落刃嚼冰霜，開懷慰枯槁。許以秋蒂除，仍看小童抱。東陵跡蕪絕，楚漢休徵討。園人非故侯，種此何草草。
信行遠修水筒
作者：杜甫（唐）

汝性不茹葷，清靜僕夫內。秉心識本源，於事少滯礙。雲端水筒坼，林表山石碎。觸熱藉子修，通流與廚會。往來四十裡，荒險崖谷大。日曛驚未餐，貌赤愧相對。浮瓜供老病，裂餅嘗所愛。於斯答恭謹，足以殊殿最。詎要方士符，何假將軍蓋。行諸直如筆，用意崎嶇外。
槐葉冷淘
作者：杜甫（唐）

青青高槐葉，採掇付中廚。新面來近市，汁滓宛相俱。入鼎資過熟，加餐愁欲無。碧鮮俱照箸，香飯兼苞蘆。經齒冷於雪，勸人投此珠。願隨金騕褭，走置錦屠蘇。路遠思恐泥，興深終不渝。獻芹則小小，薦藻明區區。萬裡露寒殿，開冰清玉壺。君王納涼晚，此味亦時須。
行官張望補稻畦水歸
作者：杜甫（唐）

東屯大江北，百頃平若案。六月青稻多，千畦碧泉亂。插秧適雲已，引溜加溉灌。更僕往方塘，決渠當斷岸。公私各地著，浸潤無天旱。主守問家臣，分明見溪伴。芊芊炯翠羽，剡剡生銀漢。鷗鳥鏡裡來，關山雲邊看。秋菰成黑米，精鑿傳白粲。玉粒足晨炊，紅鮮任霞散。終然添旅食，作苦期壯觀。遺穗及眾多，我倉戒滋蔓。
催宗文樹雞柵
作者：杜甫（唐）

吾衰怯行邁，旅次展崩迫。愈風傳烏雞，秋卵方漫吃。自春生成者，隨母向百翮。驅趁制不禁，喧呼山腰宅。課奴殺青竹，終日憎赤幘。蹋藉盤案翻，塞蹊使之隔。牆東有隙地，可以樹高柵。避熱時來歸，問兒所為跡。織籠曹其內，令人不得擲。稀間可突過，觜爪還汙席。我寬螻蟻遭，彼免狐貉厄。應宜各長幼，自此均勍敵。籠柵念有修，近身見損益。明明領處分，一一當剖析。不昧風雨晨，亂離減憂戚。其流則凡鳥，其氣心匪石。倚賴窮歲晏，撥煩去冰釋。未似屍鄉翁，拘留蓋阡陌。
園官送菜
作者：杜甫（唐）

清晨蒙菜把，常荷地主恩。守者愆實數，略有其名存。苦苣刺如針，馬齒葉亦繁。青青嘉蔬色，埋沒在中園。園吏未足怪，世事固堪論。嗚呼戰伐久，荊棘暗長原。乃知苦苣輩，傾奪蕙草根。小人塞道路，為態何喧喧。又如馬齒盛，氣擁葵荏昏。點染不易虞，絲麻雜羅紈。一經器物內，永掛粗刺痕。志士採紫芝，放歌避戎軒。畦丁負籠至，感動百慮端。
上後園山腳
作者：杜甫（唐）

朱夏熱所嬰，清旭步北林。小園背高岡，挽葛上崎崟。曠望延駐目，飄搖散疏襟。潛鱗恨水壯，去翼依雲深。勿謂地無疆，劣於山有陰。石榞遍天下，水陸兼浮沈。自我登隴首，十年經碧岑。劍門來巫峽，薄倚浩至今。故園暗戎馬，骨肉失追尋。時危無訊息，老去多歸心。志士惜白日，久客藉黃金。敢為蘇門嘯，庶作梁父吟。
驅豎子摘蒼耳
作者：杜甫（唐）

江上秋已分，林中瘴猶劇。畦丁告勞苦，無以供日夕。蓬莠獨不焦，野蔬暗泉石。卷耳況療風，童兒且時摘。侵星驅之去，爛熳任遠適。放筐亭午際，洗剝相蒙冪。登床半生熟，下箸還小益。加點瓜薤間，依稀橘奴跡。亂世誅求急，黎民糠籺窄。飽食複何心，荒哉膏粱客。富家廚肉臭，戰地骸骨白。寄語惡少年，黃金且休擲。
秋行官張望督促東渚耗稻向畢清晨遣女奴阿稽豎子阿段往問
作者：杜甫（唐）

東渚雨今足，佇聞粳稻香。上天無偏頗，蒲稗各自長。人情見非類，田家戒其荒。功夫競搰搰，除草置岸旁。穀者命之本，客居安可忘。青春具所務，勤墾免亂常。吳牛力容易，並驅動莫當。豐苗亦已穊，雲水照方塘。有生固蔓延，靜一資堤防。督領不無人，提攜頗在綱。荊揚風土暖，肅肅候微霜。尚恐主守疏，用心未甚臧。清朝遣婢僕，寄語逾崇岡。西成聚必散，不獨陵我倉。豈要仁裡譽，感此亂世忙。北風吹蒹葭，蟋蟀近中堂。荏苒百工休，鬱紆遲暮傷。
阻雨不得歸瀼西甘林
作者：杜甫（唐）

三伏適已過，驕陽化為霖。欲歸瀼西宅，阻此江浦深。壞舟百版坼，峻岸複萬尋。篙工初一棄，恐泥勞寸心。佇立東城隅，悵望高飛禽。草堂亂懸圃，不隔昆侖岑。昏渾衣裳外，曠絕同層陰。園甘長成時，三寸如黃金。諸侯舊上計，厥貢傾千林。邦人不足重，所迫豪吏侵。客居暫封殖，日夜偶瑤琴。虛徐五株態，側塞煩胸襟。焉得輟兩足，杖藜出嶇嶔。條流數翠實，偃息歸碧潯。拂拭烏皮幾，喜聞樵牧音。令兒快搔背，脫我頭上簪。
雨
作者：杜甫（唐）

峽雲行清曉，煙霧相裴回。風吹蒼江樹，雨灑石壁來。淒淒生餘寒，殷殷兼出雷。白谷變氣候，朱炎安在哉。高鳥濕不下，居人門未開。楚宮久已滅，幽佩為誰哀。侍臣書王夢，賦有冠古才。冥冥翠龍駕，多自巫山臺。
雨二首
作者：杜甫（唐）

青山澹無姿，白露誰能數。片片水上雲，蕭蕭沙中雨。殊俗狀巢居，曾臺俯風渚。佳客適萬裡，沈思情延佇。掛帆遠色外，驚浪滿吳楚。久陰蛟螭出，寇盜複幾許。空山中宵陰，微冷先枕蓆。回風起清曙，永珍萋已碧。落落出岫雲，渾渾倚天石。日假何道行，雨含長江白。連檣荊州船，有士荷矛戟。南防草鎮慘，沾濕赴遠役。群盜下闢山，總戎備強敵。水深雲光廓，鳴櫓各有適。漁艇息悠悠，夷歌負樵客。留滯一老翁，書時記朝夕。
晚登瀼上堂
作者：杜甫（唐）

故躋瀼岸高，頗免崖石擁。開襟野堂豁，系馬林花動。雉堞粉如雲，山田麥無壟。春氣晚更生，江流靜猶湧。四序嬰我懷，群盜久相踵。黎民困逆節，天子渴垂拱。所思注東北，深峽轉修聳。衰老自成病，郎官未為冗。淒其望呂葛，不復夢周孔。濟世數向時，斯人各枯塚。楚星南天黑，蜀月西霧重。安得隨鳥翎，迫此懼將恐。
又上後園山腳
作者：杜甫（唐）

昔我遊山東，憶戲東嶽陽。窮秋立日觀，矯首望八荒。朱崖著毫髮，碧海吹衣裳。蓐收困用事，玄冥蔚強梁。逝水自朝宗，鎮名各其方。平原獨憔悴，農力廢耕桑。非關風露凋，曾是戍役傷。於時國用富，足以守邊疆。朝廷任猛將，遠奪戎虜場。到今事反復，故老淚萬行。龜蒙不復見，況乃懷舊鄉。肺萎屬久戰，骨出熱中腸。憂來杖匣劍，更上林北岡。瘴毒猿鳥落，峽幹南日黃。秋風亦已起，江漢始如湯。登高欲有往，蕩析川無梁。哀彼遠徵人，去家死路旁。不及祖父塋，累累塚相當。
雨
作者：杜甫（唐）

山雨不作泥，江雲薄為霧。晴飛半嶺鶴，風亂平沙樹。明滅洲景微，隱見巖姿露。拘悶出門遊，曠絕經目趣。消中日伏枕，臥久塵及屨。豈無平肩輿，莫辨望鄉路。兵戈浩未息，蛇虺反相顧。悠悠邊月破，鬱鬱流年度。針灸阻朋曹，糠籺對童孺。一命須屈色，新知漸成故。窮荒益自卑，飄泊欲誰訴。尪羸愁應接，俄頃恐違迕。浮俗何萬端，幽人有獨步。龐公竟獨往，尚子終罕遇。宿留洞庭秋，天寒瀟湘素。杖策可入舟，送此齒發暮。
甘林
作者：杜甫（唐）

舍舟越西岡，入林解我衣。青芻適馬性，好鳥知人歸。晨光映遠岫，夕露見日晞。遲暮少寢食，清曠喜荊扉。經過倦俗態，在野無所違。試問甘藜藿，未肯羨輕肥。喧靜不同科，出處各天機。勿矜朱門是，陋此白屋非。明朝步鄰裡，長老可以依。時危賦斂數，脫粟為爾揮。相攜行豆田，秋花靄菲菲。子實不得吃，貨市送王畿。盡添軍旅用，迫此公家威。主人長跪問，戎馬何時稀。我衰易悲傷，屈指數賊圍。勸其死王命，慎莫遠奮飛。
雨
作者：杜甫（唐）

行雲遞崇高，飛雨靄而至。潺潺石間溜，汩汩松上駛。亢陽乘秋熱，百穀皆已棄。皇天德澤降，焦卷有生意。前雨傷卒暴，今雨喜容易。不可無雷霆，間作鼓增氣。佳聲達中宵，所望時一致。清霜九月天，彷彿見滯穗。郊扉及我私，我圃日蒼翠。恨無抱甕力，庶減臨江費。
種萵苣
作者：杜甫（唐）

陰陽一錯亂，驕蹇不復理。枯旱於其中，炎方慘如毀。植物半蹉跎，嘉生將已矣。雲雷欻奔命，師伯集所使。指麾赤白日，澒洞青光起。雨聲先已風，散足盡西靡。山泉落滄江，霹靂猶在耳。終朝紆颯遝，信宿罷瀟灑。堂下可以畦，呼童對經始。苣兮蔬之常，隨事藝其子。破塊數席間，荷鋤功易止。兩旬不甲坼，空惜埋泥滓。野莧迷汝來，宗生實於此。此輩豈無秋，亦蒙寒露委。翻然出地速，滋蔓戶庭毀。因知邪幹正，掩抑至沒齒。賢良雖得祿，守道不封己。擁塞敗芝蘭，眾多盛荊杞。中園陷蕭艾，老圃永為恥。登於白玉盤，藉以如霞綺。莧也無所施，胡顏入筐篚。
暇日小園散病，將種秋菜，督勒耕牛，兼書觸目
作者：杜甫（唐）

不愛入州府，畏人嫌我真。及乎歸茅宇，旁舍未曾嗔。老病忌拘束，應接喪精神。江村意自放，林木心所欣。秋耕屬地濕，山雨近甚勻。冬菁飯之半，牛力晚來新。深耕種數畝，未甚後四鄰。嘉蔬既不一，名數頗具陳。荊巫非苦寒，採擷接青春。飛來兩白鶴，暮啄泥中芹。雄者左翮垂，損傷已露筋。一步再流血，尚經矰繳勤。三步六號叫，志屈悲哀頻。鸞皇不相待，側頸訴高旻。杖藜俯沙渚，為汝鼻酸辛。
贈劉方處士
作者：呂巖（唐）

六國愁看沉與浮，攜琴長嘯出神州。擬向煙霞煮白石，年來摘得黃巖翠，琪樹參差連地肺。露飄香隴玉苗滋，忽因乘興下白雲，與君邂逅於塵世。塵世相逢開口希，醉中亦話興亡事，雲道總無珪組累。浮世短景倏成空，芳樽但繼曉複昏，樂事不窮今與古。何如識個玄玄道，但能製得水中華，水火翻成金丹灶。丹就人間不久居，鸞車鶴駕逐雲飛，迢迢瑤池應易到。耳聞爭戰還傾覆，蜉蝣世界實足悲，槿花性命莫遲遲。珠璣溢屋非為福，劉方劉方審聽我，流光迅速如飛過。陰b2果決用心除，破車壞鉛須震驚，直遇伯陽應不可。悠悠憂家複憂國，
寄白龍洞劉道人
作者：呂巖（唐）

玉走金飛兩曜忙，始聞花發又秋霜。徒誇籛壽千來歲，其間寒暑互煎熬，不覺童顏暗中失。縱有兒孫滿眼前，延年之道既無計，不免將身歸逝水。但看古往聖賢人，競向山中尋草藥，伏鉛制汞點丹陽。點丹陽，事迥別，時節正，用媒人，金翁奼女結親姻。金翁偏愛騎白虎，兩獸相逢戰一場，波浪奔騰如鼎沸。黃婆丁老助威靈，從此根芽漸長成，隨時灌溉抱真精。十月脫胎吞入口，宿世若無仙骨分，容易如何得遇之。金液丹，宜便煉，莫教燭被風吹滅，六道輪回難怨天。近來世上人多詐，卻雲服氣與休糧，別有門庭道路長。豈不見陰君破迷歌裡說，惟君心與我心同，方敢傾心與君說。
贈喬二郎
作者：呂巖（唐）

與君相見皇都裡，陶陶動便經年醉。醉中往往愛藏真，煙霞欲去如何去，先須肘後飛金晶。金晶飛到上宮裡，從此夫妻相際會，歡娛踴躍情無外。水火都來兩半間，到底根元是何物，分明只是水中金。喬公喬公急下手，人道長生沒得來，自古至今有有有。
鄂渚悟道歌
作者：呂巖（唐）

縱橫天際為閑客，時遇季秋重陽節。陰雲一布遍長空，試問鄰公可相傳，一言許肯更無難。數篇奇怪文入手，恍惚之中見有物，狀如日輪明突屼。自言便是丹砂精，不用鉛，不用汞，還丹須向爐中種。玄中之玄號真鉛，丹砂一粒名千般，一中有一為丹母。火莫燃，水莫凍，龍吞玄寶忽升飛，飛龍被我捉來騎。一翥上朝歸碧落，自從修到無為地，始覺奇之又怪之。
又記
作者：呂巖（唐）

數載樂幽幽，欲逃寒暑逼。不求名與利，猶恐身心役。苦志慕黃庭，殷勤求道跡。陰功暗心修，善行長日積。世路果逢師，時人皆不識。我師機行密，懷量性孤僻。解把五行移，能將四象易。傳餘造化門，始悟希夷則。服取兩般真，從頭路端的。烹煎日月壺，不離乾坤側。至道眼前觀，得之元咫尺。真空空不空，真色色非色。推倒玉葫蘆，迸出黃金液。緊把赤龍頭，猛將驪珠吸。吞歸臟腑中，奪得神仙力。妙號一黍珠，延年千萬億。同途聽我吟，與道相親益。未曉真黃芽，徒勞遊紫陌。把住赤烏魂，突出銀蟾魄。未省此中玄，常流容易測。三天應有路，九地終無厄。守道且藏愚，忘機要混跡。群生莫相輕，已是蓬萊客。
秘訣歌
作者：呂巖（唐）

求之不見，來即不見。不見不見，君之素面。火裡曾飛，
勉牛生、夏侯生
作者：呂巖（唐）

二秀才，二秀才兮非秀才，非秀才兮是仙才。中華國裡親遭遇，仰面觀天笑眼開。鶴形兮龜骨，但煦日吹月，咽雨呵雷。火寄冥宮，水濟丹臺。金木交而土歸位，鉛汞分而丹露胎。赤血換而白乳流，孩兒喘而不死，腹空虛兮長齋。酬名利兮狂歌醉舞，青山白雲好居住，勸君歸去來兮歸去來。
題四明金鵝寺壁
作者：呂巖（唐）

方丈有門出不鑰，見個山童露雙腳。問伊方丈何寂寥，我來謁見不得見，謁心耿耿生埃塵。歸去也，波浩渺，
穀神歌
作者：呂巖（唐）

我有一腹空穀虛，言之道有又還無。言之無兮不可舍，保之守之不死名，修之煉之仙人號。神得一以靈，龍又吟，虎又嘯，風雲際會黃婆叫。火中奼女正含嬌，金殿玉堂門十二，金翁木母正來過。重門過後牢關鎖，曲江東岸金烏飛，西岸清光玉兔輝。烏兔走歸峰頂上，十月情濃產一男，說道長生永不死。勸君煉，勸君修，
修身訣
作者：呂巖（唐）

人命急如線，上下來往速如箭。認得是元神，既得一，勿遺失，失了永求無一物。堪歎荒郊塚墓中，
長短句
作者：呂巖（唐）

落魄且落魄，夜宿鄉村，朝遊城郭。閑來無事玩青山，醉後吟哦動鬼神，任意日頭向西落。
直指大丹歌
作者：呂巖（唐）

三清宮殿隱昆巔，日月光浮起紫煙。池沼泓泓翻玉液，欲得坎男求匹偶，須憑離女結因緣。黃婆設盡千般計，黑龜卻伏紅爐下，朱雀還棲華閣前。然後澄神窺見影，
漁父詞一十八首：入定
作者：呂巖（唐）

閉目藏真神思凝，杳冥中裡見吾宗。無邊畔，迥朦朧，玄景觀來覺盡空。
漁父詞一十八首：初九
作者：呂巖（唐）

大道從來屬自然。空堂寂坐守機關。三田寶，鎮長存，赤帝分明坐廣寒。
漁父詞一十八首：玄用
作者：呂巖（唐）

日月交加曉夜奔，昆侖頂上定乾坤。真鏡裡，實堪論，靉靉紅霞曉寂門。
漁父詞一十八首：神效
作者：呂巖（唐）

恍惚擒來得自然，偷他造化在其間。神鼎內，火烹煎，盡曆陰陽結作丹。
漁父詞一十八首：沐浴
作者：呂巖（唐）

卯酉門中作用時，赤龍時蘸玉清池。雲薄薄，雨微微，看取妖容露雪肌。
漁父詞一十八首：延壽
作者：呂巖（唐）

子午常餐日月精，玄關門戶啟還扃。長如此，過平生，且把陰陽子細烹。
漁父詞一十八首：瑞鼎
作者：呂巖（唐）

會合都從戊巳家，金鉛水汞莫須誇。只此物，結丹砂，反復陰陽色轉華。
漁父詞一十八首：活得
作者：呂巖（唐）

位立三才屬五行，陰陽合處便相生。龍飛踴，虎狌獰，吐個神珠各戰爭。
漁父詞一十八首：燦爛
作者：呂巖（唐）

四象分明八卦周，乾坤男女論綢繆。交會處，更嬌羞，轉覺情深玉體柔。
漁父詞一十八首：煉質
作者：呂巖（唐）

運本還元於此尋，周流金鼎虎龍吟。身不老，俗難侵，貌返童顏骨變金。
漁父詞一十八首：神異
作者：呂巖（唐）

還返初成立變童，瑞蓮開處色輝紅。金鼎內，迥朦朧，換骨添筋處處通。
漁父詞一十八首：知路
作者：呂巖（唐）

那個仙經述此方，參同大易顯陰陽。須窮取，莫顛狂，會者名高道自昌。
漁父詞一十八首：朝帝
作者：呂巖（唐）

九轉功成數盡幹，開爐撥鼎見金丹。餐餌了，別塵寰，足躡青雲突上天。
漁父詞一十八首：方契理
作者：呂巖（唐）

舉世人生何所依，不求自己更求誰。絕嗜慾，斷貪痴，莫把神明暗裡欺。
漁父詞一十八首：自無憂
作者：呂巖（唐）

學道初從此處修，斷除貪愛別嬌柔。長守靜，處深幽，服氣餐霞飽即休。
漁父詞一十八首：作甚物
作者：呂巖（唐）

貪貴貪榮逐利名，追遊醉後戀歡情。年不永，代君驚，一報身終那裡生。
漁父詞一十八首：疾瞥地
作者：呂巖（唐）

萬劫千生得個人，須知先世種來因。速覺悟。出迷津，莫使輪回受苦辛。
漁父詞一十八首：常自在
作者：呂巖（唐）

閉目尋真真自歸，玄珠一顆出輝輝。終日玩，莫拋離，免使閻王遣使追。
口占
作者：呂巖（唐）

非神亦非仙，非術亦非幻。天地有終窮，桑田幾遷變。身固非我有，財亦何足戀。曷不從吾遊，騎鯨騰汗漫。
敲爻歌
作者：呂巖（唐）

漢終唐國飄蓬客，所以敲爻不可測。縱橫逆順沒遮欄，行歌唱詠胭粉詞，持戒酒肉常充腹。色是藥，酒是祿，不破戒，不犯淫，破戒真如性即沈。犯淫壞失長生寶，花街柳巷覓真人，真人只在花街玩。摘花戴飲長生酒，到此鄉，非常客，奼女嬰兒生喜樂。洞中常採四時花，時人不達花中理，一訣天機直萬金。謝天地，感虛空，第一峰，是仙物，惟產金花生恍惚。口口相傳不記文，七七白虎雙雙養，八八青龍總一斤。真父母，送元宮，鉛初就，汞初生，玉爐金鼎未經烹。一夫一婦同天地，拔取天根並地髓，白雪黃芽自長成。鉛亦生，汞亦生，黃婆匹配得團圓，時刻無差口付傳。八卦三元全藉汞，杳杳冥冥生恍惚，恍恍惚惚結成團。性須空，意要專，玉爐中，文火爍，十二時中惟守一。此時黃道會陰陽，加添火候切防危，初九潛龍不可煉。訊息火，刀圭變，火足數，藥方成，便有龍吟虎嘯聲。三鉛只得一鉛就，日精才現月華凝，二八相交在壬丙。龍汞結，虎鉛成，達此理，道方成，三萬神龍護水晶。守時定日明符刻，三車搬運珍珠寶，送歸寶藏自通靈。天神佑，地祇迎，硃砂配，水銀停，一派紅霞列太清。鉛池迸出金光現，一時辰內金丹就，上朝金闕紫雲生。仙桃熟。摘取餌，參同理，煉金丹，水火薰蒸透百關。養胎十月神丹結，結成一塊紫金丸，變化飛騰天地久。丹入腹，非尋常，三清客，駕瓊輿，跨鳳騰霄入太虛。似此逍遙多快樂，一物無，唯顯道，五方透出真人貌。仙童仙女彩雲迎，聲聞緣覺冰消散，外道修羅縮項驚。點枯骨，立成形，尋烈士，覓賢才，同安爐鼎化凡胎。若是慳財並惜寶，萬劫塵沙道不成，七竅眼睛皆迸血。貧窮子，發誓切，塵世短，更思量，洞裡乾坤日月長。堅志苦心三二載，水火蛟龍無損害，拍手天宮笑一場。這些功，真奇妙，真至道，不擇人，豈論高低富與貧。且饒帝子共王孫，堆金積玉滿山川，神仙冷笑應不採。名非貴，道極尊，隙裡塵，石中火，何在留心為久計。苦苦煎熬喚不回，有人平卻心頭棘，便把天機說與君。命要傳，性要悟，報賢良，休慕顧，性命機關須守護。若還缺一不芳菲，只修祖性不修丹，萬劫陰靈難入聖。達命宗，迷祖性，性命雙修玄又玄，海底洪波駕法船。生擒活捉蛟龍首，
三字訣
作者：呂巖（唐）

這個道，非常道。性命根，生死竅。說著醜，行著妙。人人憎，個個笑。大關鍵，在顛倒。莫厭穢，莫計較。得他來，立見效。地天泰，為朕兆。口對口，竅對竅。吞入腹，自知道。藥苗新，先天兆。審眉間，行逆道。滓質物，自繼紹。二者餘，方絕妙。要行持，令人叫。氣要堅，神莫耗。若不行，空老耄。認得真，老還少。不知音，莫語要。些兒法，合大道。精氣神，不老藥。靜裡全，明中報。乘鳳鸞，聽天詔。
百字碑
作者：呂巖（唐）

養氣忘言守，降心為不為。動靜知宗祖，無事更尋誰。真常須應物，應物要不迷。不迷性自住，性住氣自回。氣回丹自結，壺中配坎離。陰陽生返複，普化一聲雷。白雲朝頂上，甘露灑須彌。自飲長生酒，逍遙誰得知。坐聽無弦曲，明通造化機。都來二十句，端的上天梯。
句
作者：呂巖（唐）

莫道神仙無學處，古今多少上升人。
奉和聖制夏日遊石淙山
作者：武三思（唐）

此地巖壑數千重，吾君駕鶴□乘龍。掩映葉光含翡翠，對酒鳴琴追野趣，時聞清吹入長松。
仙鶴篇
作者：武三思（唐）

白鶴乘空何處飛，青田紫蓋本相依。緱山七月雖長去，經隨羽客步丹丘，曾逐仙人遊碧落。迢迢碧落斷氛埃，九皋獨唳方清切，五裡驚群俄斷絕。月下分行似度雲，宛轉能傾吳國市，裴回巧拂漢皇壇。琴中作曲從來易，別有聞簫出紫煙，還如化履上青天。霜毛忽控三神下，莫言一舉輕千里，為與三山送九仙。
宴龍泓
作者：武三思（唐）

登臨開勝託，眺矚盡良遊。巖崿縈紆上，澄潭屈曲流。泛蘭清興洽，折桂野文遒。別後相思處，崎嶇碧澗幽。
凝碧池侍宴應製得出水槎
作者：武三思（唐）

彼木生何代，為槎複幾年。欲乘銀漢曲，先泛玉池邊。擁溜根橫岸，沉波影倒懸。無勞問蜀客，此處即高天。
奉和宴小山池賦得溪字應制
作者：武三思（唐）

年光開碧沼，雲色斂青溪。凍解魚方戲，風暄鳥欲啼。巖泉飛野鶴，石鏡舞山雞。柳發龍鱗出，松新麈尾齊。九韶從此驗，三月定應迷。
奉和過梁王宅即目應制
作者：武三思（唐）

巖居多水石，野宅滿風煙。本謂開三徑，俄欣降九天。穿林移步輦，拂岸轉行旃。鳳竹初垂籜，龜河未吐蓮。願持山作壽，恆用劫為年。
奉和春日遊龍門應制
作者：武三思（唐）

鳳駕臨香地，龍輿上翠微。星宮含雨氣，月殿抱春輝。碧澗長虹下，雕樑早燕歸。雲疑浮寶蓋，石似拂天衣。露草侵階長，風花繞席飛。日斜宸賞洽，清吹入重闈。
秋日於天中寺尋複禮上人
作者：武三思（唐）

妙域三時殿，香巖七寶宮。金繩先界道，玉柄即談空。喻筏知何極，傳燈竟不窮。彌天高義遠，初地勝因通。理詣歸一處，心行不二中。有無雙惑遣，真俗兩緣同。摘葉疑焚翠，投花若散紅。網珠遙映日，簷鐸近吟風。定沼寒光素，禪枝暝色蔥。願隨方便力，長冀釋塵籠。
句
作者：武三思（唐）

雲螭非易匹，月駟本難儔。
奉和聖制夏日遊石淙山
作者：張易之（唐）

六龍驤首曉駸駸，七聖陪軒集潁陰。千丈松蘿交翠幕，山中日暮幽巖下，泠然香吹落花深。
侍從過公主南宅侍宴探得風字應制
作者：張易之（唐）

逐賞平陽第，鳴笳上苑東。鳥吟千戶竹，蝶舞百花叢。時攀小山桂，共挹大王風。坐客無勞起，秦簫曲未終。
出塞
作者：張易之（唐）

俠客重恩光，駿馬飾金裝。瞥聞傳羽檄，馳突救邊荒。轉戰磨笄地，橫行戴鬥鄉。將軍佔太白，小婦怨流黃。騕褭青絲騎，娉婷紅粉妝。一春鶯度曲，八月雁成行。誰堪坐秋思，羅袖拂空床。
泛舟侍宴應制
作者：張易之（唐）

平明出禦溝，解纜坐回舟。綠水澄明月，紅羅結綺樓。絃歌爭浦入，冠蓋逐川流。白魚臣作伴，相對舞王舟。
奉和聖制夏日遊石淙山
作者：張昌宗（唐）

雲車遙裔三珠樹，帳殿交陰八桂叢。澗險泉聲疑度雨，即此陪歡遊閬苑，無勞辛苦向崆峒。
少年行
作者：張昌宗（唐）

少年不識事，落魄遊韓魏。珠軒流水車，玉勒浮雲騎。縱橫意不一，然諾心無二。白璧贈穰苴，黃金奉毛遂。妙舞飄龍管，清歌吟鳳吹。三春小苑遊，千日中山醉。直言身可沉，誰論名與利。依倚孟嘗君，自知能市義。
太平公主山亭侍宴
作者：張昌宗（唐）

淮南有小山，嬴女隱其間。折桂芙蓉浦，吹簫明月灣。扇掩將雛曲，釵承墮馬鬟。歡情本無限，莫掩洛城關。
奉和聖制夏日遊石淙山
作者：薛曜（唐）

玉洞幽尋更是天，朱霞綠景鎮韶年。飛花藉藉迷行路，此中碧酒恆參聖，浪道崑山別有仙。
子夜冬歌
作者：薛曜（唐）

朔風扣群木，嚴霜凋百草。借問月中人，安得長不老。
舞馬篇
作者：薛曜（唐）

星精龍種競騰驤，雙眼黃金紫豔光。一朝逢遇昇平代，昔聞九代有餘名，今日百獸先來舞。鉤陳周衛儼旌旄，奔塵飛箭若麟螭，躡景追風忽見知。咀銜拉鐵並權奇，隨歌鼓而電驚，逐丸劍而飆馳。態聚ey還急，驕凝驟不移。光敵白日下，氣擁綠煙垂。婉轉盤跚殊未已，蘅垂桂裛香氛氳，長鳴汗血盡浮雲。不辭辛苦來東道，鸞鏘鏘，車翼翼，備國容兮為戎飾。充雲翹兮天子庭，大易佔雲南山壽，䟃𧽼共樂聖明時。
《正夜侍宴應詔
作者：薛曜（唐）

重關鐘漏通，夕敞鳳凰宮。雙闕祥煙裡，千門明月中。酒杯浮湛露，歌曲唱流風。侍臣鹹醉止，恆慚恩遇崇。
送道士入天臺
作者：薛曜（唐）

洛陽陌上多離別，蓬萊山下足波潮。碧海桑田何處在，笙歌一聽一遙遙。
奉和聖制夏日遊石淙山
作者：楊敬述（唐）

山中別有神仙地，屈曲幽深碧澗垂。巖前暫駐黃金輦，林壑偏能留睿賞，長天莫遽下丹曦。
奉和聖制夏日遊石淙山
作者：於季子（唐）

九旗雲布臨嵩室，萬騎星陳集潁川。瑞液含滋登禹膳，微臣獻壽迎千壽，願奉堯年倚萬年。
詠雲
作者：於季子（唐）

瑞雲千里映，祥輝四望新。隨風亂鳥翅，泛水結魚鱗。布葉疑臨夏，開花詎待春。願得承嘉景，無令掩桂輪。
詠螢
作者：於季子（唐）

卉草誠幽賤，枯朽絕因依。忽逢借羽翼，不覺生光輝。直念恩華重，長嗟報效微。方思助日月，為許願曾飛。
早春洛陽答杜審言
作者：於季子（唐）

梓澤年光往復來，杜霸遊人去不回。若非載筆登麟閣，分明寄語長安道，莫教留滯洛陽才。
詠項羽
作者：於季子（唐）

北伐雖全趙，東歸不王秦。空歌拔山力，羞作渡江人。
詠漢高祖
作者：於季子（唐）

百戰方夷項，三章且代秦。功歸蕭相國，氣盡戚夫人。
《南行別弟
作者：於季子（唐）

萬里人南去，三春雁北飛。不知何歲月，得與爾同歸。
建元寺晝公與崔秀才見過聯句，與鄭奉禮說同作
作者：皇甫曾（唐）

人閑宜歲晚，道者訪幽期。獨與寒山別，行當暮雪時。——皇甫曾柏臺辭漢主，竹寺寄潛師。荷策知君待，開門笑我遲。——皎然暮階縣雨足，寒吹繞松枝，理辯塵心妄，經分梵字疑。——鄭說久承黃紙詔，曾賦碧雲詩。然諾驚相許，風流話所思。——崔子向筌忘心己默，磬發夜何其。願結求羊侶，名山從所之。——皇甫曾
建元寺西院寄李員外縱聯句
作者：皇甫曾（唐）

寄隱霜臺客，相思粉署人。——崔子向誠知阡陌近，無奈別離頻。——皇甫曾夜色迷雙樹，鐘聲警四鄰。——鄭說散才徒仰鮑，歸夢遠知秦。——臺上雨帶清笳發，花驚夕漏春。——皎然招搖隨步錫，彷彿聽行輪。——崔子向要路推高足，空林寄一身。——皇甫曾盛名知獨擅，良會憶相親。——鄭說稍滌心中垢，都遺陌上塵。——崔子向今宵此堂集，何事少遺民。——皎然
中元日鮑端公宅遇吳天師聯句
作者：嚴維（唐）

道流為柱史，教戒下真仙。——嚴維共契中元會，初修內景篇。——鮑防遊方依地僻，蔔室喜牆連。——謝良輔寶笥開金籙，華池漱玉泉。——杜弈怪龍隨羽翼，青節降雲煙。——李清昔去遺丹灶，今來變海田。——劉蕃養形奔二景，煉骨度千年。——謝良弼騎竹投陂裡，攜壺掛牖邊。——鄭概洞中嘗入靜，河上舊談玄。——陳元初伊洛笙歌遠，蓬壺日月偏。——樊珣青騾薊訓引，白犬伯陽牽。——丘丹法受相君後，心存象帝先。——呂渭道成能縮地，功滿欲昇天。——範淹何意迷孤性，含情戀數賢。——吳筠
酒語聯句，各分一字
作者：嚴維（唐）

山簡酣歌倒接z5，——劉蕃看朱成碧無所知。——鮑防耳鳴目眩駟馬馳，——謝良輔口稱童羖腹鴟夷。——嚴維兀然落帽灌酒卮，——沈仲昌太常吏部相對時。——嚴維藉糟枕麴浮酒池，——丘丹甕間籬下臥不移。——呂渭叫呼不應無事悲，——鄭概千日一醒知是誰。——陳元初左傾右倒人避之。——迥
一字至九字詩聯句
作者：嚴維（唐）

東，西，——鮑防步月，尋溪。——嚴維鳥已宿，猿又啼。——鄭概狂流礙石，迸筍穿溪。——成用望望人煙遠，行行蘿徑迷。——陳元初探題只應盡墨，持贈更欲封泥。——陳元初松下流時何歲月，雲中幽處屢攀躋。——張叔政乘興不知山路遠近，緣情莫問日過高低。——賈弇靜聽林下潺潺足湍瀨，厭問城中喧喧多鼓鼙。——周頌
宣上人病中相尋聯句
作者：李益（唐）

策杖迎詩客，歸房理病身。閑收無效藥，遍寄有情人。——廣宣草木分千品，方書問六陳。還知一室內，我爾即天親。——李益
八月十五夜宣上人獨遊安國寺山庭院步人遲…乘興聯句
作者：李益（唐）

九重城接天花界，三五秋生一夜風。——廣宣行聽漏聲雲散後，遙聞天語月明中。——廣宣含涼閣迥通仙掖，承露盤高出上宮。——李益誰問獨愁門外客，清談不與此宵同。——李益
重陽夜集蘭陵居與宣上人聯句
作者：李益（唐）

蟋蟀催寒服，茱萸滴露房。酒巡明刻燭，籬菊暗尋芳。——李益新月和秋露，繁星混夜霜。登高今夕事，九九是天長。——廣宣
與宣供奉攜癭尊歸杏溪園聯句
作者：李益（唐）

千畦抱甕園，一酌癭尊酒。唯有沃洲僧，時過杏溪臾。——李益追歡君適性，獨飲我空口。儒釋事雖殊，文章意多偶。——廣宣
蘭陵僻居聯句
作者：李益（唐）

潘嶽閒居賦，陶潛獨酌謠。二賢成往事，三徑是今朝。——廣宣生幸逢唐運，昌時奉帝堯。進思諧啟沃，退混即漁樵。——李益蠹簡封延閣，雕闌閟上霄。相從清曠地，秋露挹蘭苕。——杜羔
天津橋南山中各題一句
作者：李益（唐）

野坐分苔席，——李益山行繞菊叢。——韋執中雲衣惹不破，——諸葛覺秋色望來空。——賈島
紅樓下聯句
作者：李益（唐）

佛剎接重城，紅樓切太清。紫雲連照耀，丹檻鬱崢嶸。——廣宣榱棟煙虹入，軒窗日月平。參差五陵晚，分背八川明。——李益松韻風初過，蓮陂浪欲傾。敬瞻疑湧見，圍繞學無生。——杜羔
賦應門照綠苔
作者：李益（唐）

宮闕何年月，應門何歲苔。清光一以照，白露共裴回。——李益珠履久行絕，玉房重未開。妾心正如此，昭陽歌吹來。——法振
寄司空曙李端聯句
作者：耿湋（唐）

長安一分首，萬裡隔煙波。——王早海上青山暮，天涯白髮多。——耿湋尋僧因看竹，訪道或求鵝。——辛晃雲樹無猿鳥，陰崖足薜蘿。——耿湋醉中留越客，興裡眄庭柯。——辛晃黃葉身仍逐，丹霄背未摩。——耿湋別愁連旦暮，歸夢繞關河。——辛晃高柳寒蟬對，空階夜雨和。——耿湋年華空荏苒，名宦轉蹉跎。——辛晃南陌東城路，春來幾度過。——耿湋
連句多暇贈陸三山人
作者：耿湋（唐）

一生為墨客，幾世作茶仙。——耿湋喜是攀闌者，慚非負鼎賢。——陸羽禁門聞曙漏，顧渚入晨煙。——耿湋拜井孤城裡，攜籠萬壑前。——陸羽閑喧悲異趣，語默取同年。——耿湋曆落驚相偶，衰羸猥見憐。——陸羽詩書聞講誦，文雅接蘭荃。——耿湋未敢重芳席，焉能弄彩箋。——陸羽黑池流研水，徑石澀苔錢。——耿湋何事親香案，無端狎釣船。——陸羽野中求逸禮，江上訪遺編。——耿湋莫發搜歌意，予心或不然。——陸羽
道州春日感興
作者：李景儉（唐）

始見花滿枝，又看花滿地。——李景儉且持增氣酒，莫滴傷心淚。——呂溫深誠長鬱結，芳晨自妍媚。——呂恭嘯歌聊永日，誰知此時意。——李景儉
中秋夜聽歌聯句
作者：武元衡（唐）

此夕來奔月，何時去上天。——崔備雲鬟方自照，玉腕更呈鮮。——裴度燕婉人間意，飄颻物外緣。——柳公綽詩裁明月扇，歌索想夫憐。——武元衡暗染荀香久，長隨楚夢偏。——盧放會當來彩鳳。彷彿逐神仙。——盧士玫
黃臺瓜辭
作者：李賢（唐）

種瓜黃臺下，瓜熟子離離。一摘使瓜好，再摘使瓜稀。三摘猶自可，摘絕抱蔓歸。
奉和同太子監守違戀
作者：李元嘉（唐）

幹象開層構，離明啟少陽。卜征從獻吉，守器屬元良。逖矣淩周誦，遙哉掩漢莊。好士傾南洛，多才盛北場。地分丹鷲嶺，途間白雲鄉。儲誠虔曉夕，宸愛積炎涼。珠璧連霄漢，萬物仰重光。
奉和聖制過溫湯
作者：李貞（唐）

鳳輦騰宸駕，驪籞次幹遊。坎德疏溫液，山隈派暖流。寒氛空外擁，蒸氣沼中浮。林凋帷影散，雲斂蓋陰收。霜郊暢玄覽，參差落景遒。
石橋
作者：李禕（唐）

別有經行所，迥跨重巒側。粵因求瘼餘，倏想尋真域。放情恣披拂，杖策聊□□。□□□□□，□□□□色。亂幡霧中見，雁塔雲間識。薄煙冪遠郊，遙峰沒歸翼。仙橋危石架，幽洞乘□□。□□□□□，□□□易測。二教無先後，一相平而直。冀茲捐俗心，永懷依妙力。
梧桐影
作者：呂巖（唐）

落日斜，秋風冷。今夜故人來不來，教人立盡梧桐影。
憶江南
作者：呂巖（唐）

淮南法，秋石最堪誇。位應乾坤白露節，王陽術，得秘是黃牙。萬蕊初生將此類，黃帝術，玄妙美金花。玉液初凝紅粉見，長生術，玄要補泥丸。彭祖得之年八百，陰丹訣，三五合玄圖。二八應機堪採運，長生術，初九秘潛龍。慎勿從高宜作客，修身客，莫誤入迷津。氣術金丹傳在世，還丹訣，九九最幽玄。三性本同一體內，長生藥，不用問他人。八卦九宮看掌上，學道客，修養莫遲遲。光景斯須如夢裡，治生客，審細察微言。百歲夢中看即過，瑤池上，瑞霧靄群仙。素練金童鏘鳳板，沉醉處，縹渺玉京山。唱徹步虛清燕罷，
西江月
作者：呂巖（唐）

著意黃庭歲久，留心金碧年深。為憂白髮鬢相侵，秘要俱皆覽過，神仙奧旨重吟。至人親指水中金，任是聰明志士，常迷東灶黃庭。參同大易事分明，若遇高人指引，都來不費功程。北方坎子是金精，
沁園春
作者：呂巖（唐）

七返還丹，在我先須，煉已待時。正一陽初動，當時，自飲刀圭，又誰信無中就養兒。辨水源清濁，火宅牽纏，夜去明來，早晚擔憂。奈今日茫然，休休，及早回頭，把往日風流一筆鉤。但粗衣淡飯，詩曲文章，任汝空留，數千萬篇。奈日推一日，凡間，只戀塵緣，又誰信壺中別有天。這道本無情，
卜運算元
作者：呂巖（唐）

心空道亦空，風靜林還靜。卷盡浮雲月自明，中有山河影。供養及修行，舊話成重省。豆爆生蓮火裡時，痛撥寒灰冷。
步蟾宮
作者：呂巖（唐）

坎離幹兌逢子午，須認取，自家根祖。地雷震動山頭雨，捉得金精牢閉錮，煉甲庚，要生龍虎。待他問汝甚人傳，
滿庭芳
作者：呂巖（唐）

大道淵源，高真隱秘，風流豈可知聞。先天一氣，幽微處，無中產有，澗畔虎龍吟。壺中，真造化，天精地髓，陰魄陽魂。運周天水火，
酹江月
作者：呂巖（唐）

仙風道骨，顛倒運乾坤，平分時節。金木相交坎離位，仙花朵秀，聖男靈女扳折。霄漢此夜中秋，銀蟾離海，浪卷千層雪。此是天關地軸，倚天長嘯，洞中無限風月。
水龍吟
作者：呂巖（唐）

目前咫尺長生路，多少愚人不悟。愛河浪闊，洪波風緊，煉金丹換了，凡胎濁骨。免輪回，三塗苦。萬事澄心定意，聚真陽、都歸一處。分明認得，知蓬萊自有，神仙伴侶。同攜手，朝天去。
豆葉黃
作者：呂巖（唐）

二月江南山水路，李花零落春無主。一個魚兒無覓處，
浪淘沙
作者：呂巖（唐）

我有屋三椽，住在靈源。無遮四壁任蕭然。永珍森羅為斗拱，瓦蓋青天。無漏得多年，結就因緣。修成功行滿三千。降得火龍伏得虎，陸路神仙。
蘇幕遮
作者：呂巖（唐）

天不高，地不大。惟有真心，物物俱含載。不用之時全體在。用即拈來，永珍周沙界。虛無中，塵色內。儘是還丹，歷歷堪收採。這個鼎爐解不解。養就靈烏，飛出光明海。
雨中花
作者：呂巖（唐）

三百年間，功標青史，幾多俱委埃塵。悟黃粱棄事，蓬萊願應仙舉，誰知會合仙賓。遙想望，吹笙玉殿，
促拍滿路花
作者：呂巖（唐）

西風吹渭水，落葉滿長安。茫茫塵世裡，獨清閒。自然爐鼎，虎繞與龍盤。九轉丹砂就，一粒刀圭，任萬釘寶帶貂蟬，富貴欲熏天。黃粱炊未熟，夢驚殘。是非海裡，直道作人難。袖手江南去，白蘋紅蓼，
六麼令
作者：呂巖（唐）

東與西，眼與眉。偃月爐中運坎離，靈砂且上飛。最幽微，是天機，你休痴，你不知。
漢宮春
作者：呂巖（唐）

橫笛聲沉，倚危樓紅日，江轉天斜。黃塵邊火澒洞，飛空一劍，東風猶自天涯。情知道山中好，早翠囂含隱，瑤草新芽。青溪故人信斷，
憶江南
作者：伊用昌（唐）

江南鼓，梭肚兩頭欒。釘著不知侵骨髓，
句
作者：伊用昌（唐）

暫遊大庾，白鶴飛來誰共語？嶺畔人家，曾見寒梅幾度花。春來春去，人在落花流水處。花滿前蹊，藏盡神仙人不知。
相和歌辭：箜篌引
作者：李賀（唐）

公乎公乎，提壺將焉如。屈平沉湘不足慕，
相和歌辭：公無渡河
作者：李白（唐）

黃河西來決昆侖，咆吼萬裡觸龍門。波滔天，堯諮嗟，其害乃去。茫然風沙，被發之叟狂而痴。清晨徑流欲奚為，旁人不惜妻止之，公無渡河苦渡之。虎可搏，河難憑，公果溺死流海湄，有長鯨白齒若雪山。公乎公乎，掛骨於其間，箜篌所悲竟不還。
相和歌辭：公無渡河
作者：王建（唐）

渡頭惡天兩岸遠，波濤塞川如疊阪。幸無白刃驅向前，男兒縱輕婦人語，惜君性命還須取。婦人無力挽斷衣，
相和歌辭：公無渡河
作者：溫庭筠（唐）

黃河怒浪連天來，大響谹谹如殷雷。龍伯驅風不敢上，下有狂蛟鋸為尾，裂帆截棹磨霜齒。神錐鑿石塞神潭，
相和歌辭：公無渡河
作者：不詳（唐）

濁波洋洋兮凝曉霧，公無渡河兮公苦渡。風號水激兮呼不聞，提壺看入兮中流去。浪擺衣裳兮隨步沒，沉屍深入兮蛟螭窟。蛟螭盡醉兮君血幹，推出黃沙兮泛君骨。當時君死妾何適，遂就波瀾合魂魄。願持精衛銜石心，窮取河源塞泉脈。
相和歌辭：江南曲
作者：宋之問（唐）

妾住越城南，離居不自堪。採花驚曙鳥，摘葉喂春蠶。懶結茱萸帶，愁安玳瑁簪。侍臣消瘦盡，日暮碧江潭。
相和歌辭：江南曲
作者：劉昚虛（唐）

美人何蕩漾，湖上風月長。玉手欲有贈，裴回雙鳴璫。歌聲隨淥水，怨色起朝陽。日暮還家望，雲波橫洞房。
相和歌辭：江南曲
作者：丁仙芝（唐）

長幹斜路北，近浦是兒家。有意來相訪，明朝出浣紗。發向橫塘口，船開值急流。知郎舊時意，且請攏船頭。昨暝逗南陵，風聲波浪阻。入浦不逢人，歸家誰信汝。未曉已成妝，乘潮去茫茫。因從京口渡，使報邵陵王。始下芙蓉樓，言發琅邪岸。急為打船開，惡許傍人見。
相和歌辭：江南曲八首
作者：劉希夷（唐）

暮宿南洲草，晨行北岸林。日懸滄海闊，水隔洞庭深。煙景無留意，風波有異潯。歲遊難極目，春戲易為心。朝夕無榮遇，芳菲已滿襟。豔唱潮初落，江花露未晞。春洲驚翡翠，朱服弄芳菲。畫舫煙中淺，青陽日際微。錦帆衝浪濕，羅袖拂行衣。含情罷所採，相嘆惜流暉。君為隴西客，妾遇江南春。朝遊含靈果，夕採弄風蘋。果氣時不歇，蘋花日自新。以此江南物，持贈隴西人。空盈萬裡懷，欲贈竟無因。皓如楚江月，靄若吳岫雲。波中自皎鏡，山上亦氛氳。明月留照妾，輕雲持贈君。山川各離散，光氣乃殊分。天涯一為別，江北自相聞。艤舟乘潮去，風帆振草涼。潮平見楚甸，天際望維揚。洄溯經千里，煙波接兩鄉。雲明江嶼出，日照海流長。此中逢歲晏，浦樹落花芳。暮春三月晴，維揚吳楚城。城臨大江汜，回映洞浦清。晴雲曲金閣，珠樓碧煙裡。月明芳樹群鳥飛，北堂紅草盛豐茸，南湖碧水照芙蓉。朝遊暮起金花盡，人情一去無還日，欲贈懷芳怨不逢。憶昔江南年盛時，平生怨在長洲曲。冠蓋星繁湘水上，誰言此處嬋娟子，珠玉為心以奉君。
相和歌辭：江南曲
作者：於鵠（唐）

偶向江邊採白蘋，還隨女伴賽江神。眾中不敢分明語，暗擲金錢蔔遠人。
相和歌辭：江南曲
作者：李益（唐）

嫁得瞿塘賈，朝朝誤妾期。早知潮有信，嫁與弄潮兒。
相和歌辭：江南曲
作者：李賀（唐）

汀洲白蘋草，柳惲乘馬歸。江頭楂樹香，岸上蝴蝶飛。酒杯若葉露，玉軫蜀桐虛。朱樓通水陌，沙暖一雙魚。
相和歌辭：江南曲
作者：李商隱（唐）

郎船安兩槳，儂舸動雙橈。掃黛開宮額，裁裙約楚腰。乖期方積思，臨醉欲拼嬌。莫以採菱唱，欲羨秦臺簫。
相和歌辭：江南曲
作者：韓翃（唐）

長樂花枝雨點消，江城日暮好相邀。春樓不閉葳蕤鎖，綠水回通宛轉橋。
相和歌辭：江南曲
作者：溫庭筠（唐）

妾家白蘋浦，日上芙蓉楫。軋軋搖槳聲，移舟入茭葉。溪長茭葉深，作底難相尋。避郎郎不見，鸂鶒自浮沉。拾萍萍無根，採蓮蓮有子。不作浮萍生，寧作藕花死。岸傍騎馬郎，烏帽紫遊韁。含愁複含笑，回首問橫塘。妾住金陵步，門前朱雀航。流蘇持作帳，芙蓉持作梁。出入金犢幰，兄弟侍中郎。前年學歌舞，定得郎相許。連娟眉繞山，依約腰如杵。鳳管悲若咽，鸞弦嬌欲語。扇薄露紅鉛，羅輕壓金縷。明月西南樓，珠簾玳瑁鉤。橫波巧能笑，彎蛾不識愁。花開子留樹，草長根依土。早聞金溝遠，底事歸郎許。不學楊白花，朝朝淚如雨。